**doar foamea mi-a rămas**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

foamea aceasta salbatică

care îşi poartă blazonul

pe flamuri aurii

mă invadează

ca un şobolan nebun

îmi muşcă din suflet

râcâie disperat

urcă

urcă

urcă

mănânc pământ

mănânc lună

lanuri întregi de maci

câmpii de cânepă

îmi devorez amintirile

degetele care te-au răstignit

inima

inutil te ning

cu fluturi

prumbei albi

fulgi de îngeri smintiţi

cerşind îndurare

foamea de tine

e clopotul surd

ce-mi bate-n piroane

toate cerurile

ucide-mă

să te retrăiesc